《柬龚得初》
明代·黄渊耀

久闭重门细草茸，停云霭霭思溶溶。蹉跎共被时人笑，懒慢还推我病同。

有酒赊来千日醉，无钱买得一生慵。从君自占消愁法，已植陶公三径松。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。